Joia Mare, fără credincioși la Vatican. Papa Francisc a oficiat Liturghia Crismei într-o bazilică goală.
Papa Francisc a oficiat Liturghia Crismei într-o bazilică goală. La Vatican și Ierusalim, ceremoniile au avut loc cu distanțare socială. Înaintea pandemiei, zeci de mii de credincioși erau prezenți la slujbe.
Milioane de credincioși din lumea întreagă marchează astăzi Joia Mare. La Vatican, Papa Francisc a oficiat Sfânta Liturghie a Crismei în bazilica Sfântul Petru.Participanții la slujbă au respectat distanțarea socială și au purtat măști. Piața Sfântului Petru a fost parcă mai goală ca niciodată. Imaginile au contrastat puternic cu cele dinaintea pandemiei, atunci când zeci de mii de catolici veneau la Vatican în Săptămâna Mare.În Ierusalim, slujba din Joia Mare a avut loc în Biserica Sfîntului Mormânt.